Diari Oficial de la Generalitat Valenciana


Sumari del DOGV 8916, del 30-09-2020 (2020/7910)

RESOLUCIÓ de 28 de setembre de 2020, de la consellera de Sanitat Universal i Salut Pública, per la qual es crea la figura del Comissionat/a de l'Atenció Primària i Comunitària del Sistema Valencià de Salut.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8916

Data del DOGV
:   30-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7910


Data del document
:   28-09-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * legislació

RESOLUCIÓ de 28 de setembre de 2020, de la consellera de Sanitat Universal i Salut Pública, per la qual es crea la figura del Comissionat/a de l'Atenció Primària i Comunitària del Sistema Valencià de Salut. [2020/7910]  
Des de fa temps és necessari escometre la reforma de l'Atenció Primària i Comunitària descrites en el Marc Estratègic elaborat pel Ministeri de Sanitat l'any 2019 amb la participació de les Comunitats Autònomes.  
La Conselleria de Sanitat Universal i Salut Pública ha treballat en el model per a la transformació de l'atenció primària, un model que pose en relleu el paper substancial de la mateixa en el context sanitari i garantisca la seua implantació en els pròxims anys. La pandèmia actual per SARS-COV-2 ha demostrat que aqueixa necessitat és imperant i que es requereix de l'impuls decidit per a avançar, des de la participació, en un canvi en aquest nivell assistencial essencial sobre el qual vertebrar tota la resta del sistema i donar la resposta sanitària que permeta l'abordatge integral i integrat dels problemes de salut d'acord amb el lideratge que ha d'assumir dins del Sistema Valencià de Salut l'Atenció Primària i Comunitària.  
L'Atenció Primària ha d'anar de la mà de la innovació organitzativa, tecnològica i social que conforme un model àgil, flexible i resolutiu, configurat en xarxa, amb una visió compartida amb altres nivells assistencials, salut pública i l'àmbit social, un sistema públic de prevenció, atenció i cures que done resposta a les necessitats de les persones en el seu entorn.  
Per això, atenent les atribucions que la Llei 5/1983, de 30 de desembre, del Consell, atribueix als titulars de les Conselleries, resolc:  
  
  
Primer  
Crear la figura del Comissionat/a d'Atenció Primària i Comunitària del Sistema Valencià de Salut per a l'abordatge de l'estudi de les millores necessàries en atenció primària i comunitària, en el context de l'oportunitat que ofereix el coneixement adquirit durant la crisi sanitària.  
  
Segon  
Aquesta figura té per objecte impulsar l'elaboració del Pla de transformació i innovació de l'Atenció Primària i Comunitària per a la seua posterior implantació, conjuminant les necessitats de la ciutadania i la corresponsabilitat de tots en la salut amb el coneixement científic i la innovació.  
  
Tercer  
Es nomena Comissionada per a la Transformació de l'Atenció Primària del Sistema Valencià de Salut, a María José Lloria Cremades.  
  
Quart  
La creació d'aquesta figura no tindrà cap incidència pressupostària i per a l'adequat acompliment de les seues funcions, la Direcció General d'Assistència Sanitària prestarà el suport tècnic i administratiu necessari.  
  
València, 28 de setembre de 2020.- La consellera de Sanitat Universal i Salut Pública: Ana Barceló Chico.